stanford-oval/wikipedia huggingface dataset:
Koeberliniaceae
Levinneisyys

Lajit kasvavat Pohjois-Amerikan lounaisosissa, Keski-Amerikassa ja Boliviassa kuivilla alueilla.
Luokittelu

Koeberliniaceae kuuluu yhdessä Bataceae ja Salvadoraceae-heimojen kanssa Brassicales-lahkon evoluutiopuussa kladiin, jossa ei esiinny muista soluista selvästi erottuvia eli idioblastisia myrosiinisoluja, ja jonka kukat ovat neljälukuisia, sikiäin yhdislehtinen ja kahdesta emilehdestä muodostunut, ja jonka hedelmä on avautumaton.
Heimossa on vain yksi suku Koeberlinia ja siinä kaksi lajia. Se on joskus liitetty kapriskasvien heimoon (Capparaceae).
Ketokaunokki

| Ketokaunokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Kaunokit Centaurea
Laji::  scabiosa
Kaksiosainen nimi
 Centaurea scabiosa  L. 
Katso myös
   Ketokaunokki Wikispeciesissä   Ketokaunokki Commonsissa 
Infobox OKNimi-testi OK: 
Ketokaunokki (Centaurea scabiosa) on kaunokkien sukuun kuuluva mykerökukkainen kasvilaji. Ketokaunokista voidaan erottaa kaksi alalajia: piennarketokaunokki (Centaurea scabiosa subsp. scabiosa) ja alppiketokaunokki (Centaurea scabiosa subsp. alpestris).
Ketokaunokki kasvaa noin 30–100 cm korkeaksi ja sen varsi on haarautunut usein moneen kertaan. Ketokaunokin lehdet ovat epäsäännöllisesti liuskoittuneita ja liuskat ovat tyypillisesti ohuita. Ketokaunokin kukinnot ovat tavallisesti violetteja mykeröitä, jotka sijaitsevat varsien haarojen päissä. Ketokaunokki kukkii loppukesällä, mutta sen varret jäävät pystyyn talventörröttäjiksi. Siemenet jäävät mykeröiden kehtojen sisään ja pikkulinnut käyttävät siemeniä ravintonaan talviaikaan levittäen niitä samalla ympäristöön. Ketokaunokki kasvaa monenlaisilla kuivilla paikoilla, kuten kedoilla, niityillä ja tienvarsilla.
Ketokaunokki on yksi neljästä Suomessa vanhana tulokkaana esiintyvästä kaunokkilajista ja muistuttaa paljolti nurmikaunokkia (Centaurea phrygia) sekä jossain määrin myös ahdekaunokkia (Centaurea jacea). Ketokaunokki on kuitenkin näitä kahta selvästi harvinaisempi, ja sitä tavataan Suomessa lähinnä vain Salpausselkien alueella Hämeessä ja Etelä-Savossa sekä Ahvenanmaalla. Ketokaunokki lienee Suomessa muinaistulokas.
Ketokaunokkia käytetään myös koristekasvina ja sen siemeniä on muun muassa erilaisissa niittykukkien siemenseoksissa.
Aiheesta muualla

Pohjolan kasvien pauloissa: Centaurea scabiosa - ketokaunokki
Suomen Lajitietokeskus: Ketokaunokki (Centaurea scabiosa)
Den virtuella floran: Ketokaunokki (Centaurea scabiosa) (ruotsiksi)
ITIS: Centaurea scabiosa (englanniksi)
United States Department of Agriculture (USDA): Centaurea scabiosa (englanniksi)
Flora of North America: Centaurea scabiosa (englanniksi)
Pherobase: Floral volatiles of Centaurea scabiosa (englanniksi)
Centre for Agriculture and Biosciences International (CABI): Centaurea scabiosa (englanniksi)
Drabantti

Ruotsalaisia drabantteja eri vuosisadoilta.
Drabantti (ital. trabanti) oli myöhäiskeskiajalta lähtien kuninkaallisten, aatelisten ja korkea-arvoisten upseerien henkivartiokaartin jäsenistä käytetty nimitys. Sitä käytettiin Keski-Euroopassa sekä muun muassa Ruotsissa aina 1700-luvulle saakka. Drabantit kulkivat yleensä jalkaisin ratsailla olleen vartioitavansa ympärillä.
Ruotsissa Kustaa Vaasa organisoi itselleen drabanttikaartin kuninkaaksi valintansa jälkeen vuonna 1523. Myöhemmin sen toimintaa kehitti muun muassa Kustaa II Adolf 1600-luvun alussa, jolloin kaartista alettiin käyttää nimitystä Kuninkaalliset drabantit (Kunglig Majestäts Drabanter). Se lakkautettiin vuonna 1821. Nykyään Ruotsissa toimii seremoniallinen kaarti Drabantvakt, jota käytetään muun muassa valtiovierailuiden ja muiden erityisten tilaisuuksien yhteydessä.
Lähde

Nordisk familjebok
Dos Rios

| Dos Rios |
| --- | --- |
Pelaajia:  2-4
Ikäsuositus:  9+
Pelin kesto:  45 - 90 min
Monimutkaisuus:  melko matala
Strategisuus:  keskitasoa
Satunnaisuus:  melko matala
 BoardGameGeek 
Dos Rios on Franz-Benno Delongen suunnittelema ja Mayfair Gamesin julkaisema lautapeli, joka sijoittuu laaksoon, jonka läpi virtaa kaksi jokea - Rio Verde ja Rio Moreno. Joet virtaavat aina alaspäin ja niiden kulkua voi muutella rakentamalla patoja. Ainoastaan joen rannalla olevat ruudut tuottavat satoa ja siksi pelaajien välillä syntyykin usein kiistoja jokien hallinnasta.
Pelin voittaa se, joka saa ensimmäiseksi rakennettua kartanonsa ja kolme maataloa laudalle, mikäli ne kaikki ovat veden äärellä. Muussa tapauksessa pelaajan pitää rakentaa vielä neljäskin talo voittaakseen. Pelin lauta on erilainen joka pelikerralla, sillä se arvotaan alussa.
Tilanne pelilaudalla elää jatkuvasti, sillä yksi pato yläjuoksulla voi muuttaa varsin ratkaisevasti joen suuntaa ja suuri osa pelilaudasta voi jäädä kuivaksi. Pelaajien kiusana ovat myös jokirosvot, jotka hyökkäävät silloin tällöin joen varrella olevien työmiesten kimppuun.
Dodge 400

Vuosimallin 1983 Dodge 400 coupé
Dodge 400 oli Dodgen toinen Chryslerin K-pohjalevylle perustunut auto 1980-luvun alussa.  Sen sisarmalli oli Chrysler LeBaron.  400 esiteltiin vuonna 1982, mutta sen korvasi keskikokoinen Dodge 600 vain vuotta myöhemmin.
1982

400 oli Dodgen uusi, ylellisempi versio Aries-mallista. Sitä oli saatavilla sekä 2- että 4-ovisina versioina; se oli Dodgen ensimmäinen avomalli sitten vuoden 1971 Challengerin.  Chryslerin toimitusjohtaja Lee Iacocca uskoi voivansa herättää asiakkaiden kiinnostuksen avomalleihin, joita ei siihen aikaan myynyt yksikään toinen suuri amerikkalainen autonvalmistaja.
400:aa oli saatavilla vain kahdella eri varustetasolla - perusversiona ja LS:nä. Moottoriksi saattoi valita joko 2.2-litraisen nelisylinterisen rivimoottorin tai Mitsubishi Motorsin valmistaman 2.6-litraisen "Silent Shaft" rivinelosen. Avomallissa 2.6-litrainen moottori oli vakiona.
Tuotanto yhteensä: 31,449.
1983

Vuodeksi 1983, LS-varustetason myynti lopetettiin; se oli ainoa suurempi muutos tälle mallivuodelle.
Tuotanto yhteensä: 25,952.
Vuonna 1983, 400-sedanmallin korvasi Dodge 600. 400-coupé- ja avomallit sisällytettiin 600-mallistoon vuonna 1984.
Kokemusasiantuntija

Kokemusasiantuntija (engl. expert by experience) on henkilö, jolla on omakohtaista kokemusta jostakin psyykkisestä tai fyysisestä sairaudesta, vammasta tai muusta vaikeasta elämäntilanteesta ja on käynyt kokemusasiantuntijakoulutuksen. Kokemusasiantuntijoiden avulla kuullaan todellisia tarinoita sairauden tai elämänkriisin aiheuttamista oireista ja tunteista, hoidosta sekä kuntoutumista edistäneistä asioista. Kokemusasiantuntijat kehittävät palveluita paremmin asiakkaiden tarpeita vastaaviksi, lisäävät ihmisten ymmärrystä, muuttavat asenteita ja antavat toivoa muille samaa kokeneille.
Kokemustieto yhdistettynä koulutukseen luo kokemusasiantuntijan, joka osaa akuutisti sairastanutta laajemmin kertoa koko kuntoutuspolustaan.
Arkikielessä kokemusasiantuntija usein sekoitetaan virheellisesti ihmiseen, jolla on paljon kokemusta jostakin.
Kokemustieto

Kokemusasiantuntijan kokemus voi olla esimerkiksi kaksisuuntainen mielialahäiriö, masennus, syömishäiriö, skitsofrenia, päihderiippuvuus, peliriippuvuus, syrjäytyminen, rikollisuus, väkivalta, psyykkinen trauma, Parkinsonin tauti, reumasairaus, diabetes jne. Myös sairastuneen omainen voi kouluttautua kokemusasiantuntijaksi, sillä sairastuminen vaikuttaa  myös läheisiin. Kokemusasiantuntijoilla on yleensä kokemusta myös erilaisten palveluiden käyttämisestä, esimerkiksi poliklinikoista, sairaaloista tai kuntouttavasta työtoiminnasta.
Kokemusasiantuntijalla voi olla useampikin diagnoosi tai kokemus, kuten paniikkihäiriö ja kilpirauhasen vajaatoiminta sekä kokemus koulukiusaamisesta. Halutessaan hän voi kertoa vain yhdestä tai näistä kaikista kokemuksista ja miten ne mahdollisesti ovat vaikuttaneet toisiinsa. Kokemusasiantuntija saa aina itse päättää, mistä kokemuksistaan hän puhuu ja kuinka tarkasti.
Työnkuva

Kokemusasiantuntijoita voidaan hyödyntää mitä moninaisimmissa tehtävissä ja organisaatioissa. He voivat esimerkiksi pitää luentoja ja alustuksia sosiaali- ja terveysalan opiskelijoille ja ammattilaisille, yliopistoille, lukioille, järjestöille, seurakunnille, sairaanhoitopiireille ja muille kohderyhmille. Alustuksen tarkoituksena on auttaa kuulijoita ymmärtämään, millaista on elää kyseisen kokemuksen kanssa, miltä se tuntuu, miten kuntoutuminen tapahtui, mitkä seikat auttoivat toipumisessa ja miten ammattiauttajat voivat toimia edistääkseen kuntoutumista.
Muita tyypillisiä työtehtäviä ovat muun muassa palveluiden arvioiminen, suunnittelu ja kehittäminen, ammattilaisen työparina toimiminen, erilaisiin työryhmiin, asiakasraateihin ja tapahtumiin osallistuminen, ryhmänohjaus sekä vertaisryhmissä vierailu. Kokemusasiantuntijat voivat toimia myös elävinä kirjoina ja tukihenkilöinä sekä antaa haastatteluja tutkimusta, opinnäytetyötä, lehtiartikkelia tai tv-ohjelmaa varten. Esimerkiksi HUS hyödyntää kokemusasiantuntijoiden osaamista.
Tehtävissä toimiminen edellyttää eri näkökulmien huomioimista ja kykyä kertoa tarinansa ymmärrettävästi ja tiivistetysti kuulijoille. Kokemustieto onkin aina pitkällisen jäsentelyn ja koulutuksen tulos, ja työtehtävistä maksetaan asianmukainen palkkio.
Kokemusasiantuntijuudella ei pyritä korvaamaan ammattiauttajien työtä, vaan täydentämään palveluita. Tietoa ja kokemusta yhdistämällä saadaan uudenlaista tietoa ja löydetään näkökulmia, jotka auttavat suunnittelemaan entistä parempia, toimivampia ja todennäköisesti myös edullisempia palveluja.
Koulutus

Kokemusasiantuntijoita koulutetaan järjestöissä, yhdistyksissä ja sairaanhoitopiireissä. Koulutuksessa työstetään omaa elämäntarinaa, perehdytään erilaisiin kokemusasiantuntijatehtäviin, tehdään tutustumiskäyntejä sekä harjoitellaan esiintymistä, erilaisia tarinankerrontatapoja, palautteen antamista ja vastaanottamista, viestintä-, vuorovaikutus- ja ryhmänohjaustaitoja. Koulutuksissa on perinteisesti keskusteltu paljon ja jaettu kokemuksia muun muassa kuntoutumisesta, hoidosta, asenteista ja toivon merkityksestä.
KoKoA -Koulutetut Kokemusasiantuntijat ry on julkaissut koulutussuositukset
Aiheesta muualla

Mielen ry
Kokemusasiantuntijuus Olkkari - Kokemus- ja vertaistoimijat ry.
Opas kokemusasiantuntijatoiminnasta (PDF) Mielenterveyden Keskusliitto.
Kokemusasiantuntijat Etelä-Pohjanmaan Hyvinvointialue.
KoKoA - Koulutetut Kokemusasiantuntijat ry
Kiinnitys

Kiinnitys tarkoittaa tavallisesti kiinteään omaisuuteen kohdistuvaa, lainhuuto- ja kiinnitysrekisteriin tehtävää merkintää kiinteän omaisuuden käyttämiseksi velan tai muun saamisen vakuutena. Kiinteää omaisuutta (engl. immovable property, real property, immovables) ovat maa-alueet ja vuokraoikeus rakennuksineen, muu omaisuus on irtainta omaisuutta.
Kiinnityksen kohteena voi olla joko kiinteä omaisuus, johon kiinnityksen hakijalla on lainhuuto tai vaihtoehtoisesti vuokraoikeus rakennuksineen. Tällöin maa-alueen omistaa esim. kaupunki, mutta vuokralainen hallitsee aluetta vuokrasopimuksen perusteella. Alueella sijaitsee usein myös vuokralaisen omistamia rakennuksia.
Ennen kiinnityksen hakemista kiinteistölle on haettava lainhuuto, jolla varmennetaan, että kiinnityksen hakija on todella kiinteistön omistaja.
Kiinnitystä tarvitaan kiinteistön panttaamista varten, kun omaisuutta halutaan käyttää luoton vakuutena. Vain lainhuudon saanut omistaja voi pantata kiinteistön.
Kiinnitys ja siitä todistukseksi annettu panttikirja ovat voimassa pysyvästi, ellei kiinnitystä erikseen kuoleteta. Kiinteistön kiinnitykset rekisteröidään Maanmittauslaitoksessa, ja voimassa olevat kiinnitykset selviävät rasitustodistuksesta.
Aiheesta muualla

Wikimedia Commonsissa on kuvia tai muita tiedostoja aiheesta .
Maanmittauslaitos
Lisätietoa vuokraoikeuksien kiinnityksistä Maanmittauslaitoksen sivuilla (Arkistoitu – Internet Archive)
Kevin Nash

Kevin Nash vuonna 2009.
Kevin Scott Nash (s. 9. heinäkuuta 1959 Detroit) on yhdysvaltalainen showpainija ja näyttelijä. Hän on tehnyt pitkän uran painimalla WWE:ssä, WCW:ssä ja TNA:ssa. Hän on yksi kolmesta nWo:n alkuperäisjäsenestä Hulk Hoganin ja Scott Hallin lisäksi.
Nash solmi 2011 WWE:n kanssa viisivuotisen WWE Legends-sopimuksen. Sopimus oli katkolla joulukuussa 2014 Nashin saatua syytteen poikansa pahoinpitelystä. Nash palasi WWE:hen vuoden 2011 Royal Rumblessa, mutta joutui Wade Barrettin eliminoimaksi varsin aikaisessa vaiheessa.
Nash on käyttänyt WWE urallaan myös nimeä Diesel, joka tulee selville myös hänen sisääntulomusiikissaan, jossa kappaleen alussa kuuluu rekan käynnistysääni.
Nash on esiintynyt myös elokuvissa, kuten Teinimutanttininjakilpikonnat 2: Mönjän salaisuus (1991), Rock of Ages (2012),  Magic Mike (2012), John Wick (2014) ja Magic Mike XXL (2015).
Aiheesta muualla

Kuvia tai muita tiedostoja aiheesta Kevin Nash Wikimedia Commonsissa
WWE:n mestarit
Drache-luokka

| Drache-luokka |
| --- | --- |
 SMS Drache noin vuonna 1866

Tekniset tiedot
Uppouma:  2 750 t
Pituus:  62,7 m
Leveys:  13,94 m
Syväys:  6,30 m
Koneteho:  1 842 ihp
Nopeus:  11 solmua
Miehistöä:  346
Aseistus
Meritorjunta:  18 × 24 naulan MLR -tykkiä 10 × 48 naulan MLR -tykkiä 1 × 8 naulan ML -tykki 1 × 4 naulan ML -tykki
Drache-luokka oli Itävalta-Unkarin laivaston kahden ironcladin muodostama alusluokka. Alusten virallinen luokittelu oli kolmannen luokan panssarifregatti.
Alukset

Itävalta-Unkarin laivaston pääsuunnittelija Joseph von Romako suunnitteli alukset, joissa oli rautalevyin suojattu puurunko.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| SMS Drache | Stabilimento Tecnico Triestino, Trieste | helmikuu 1861 | 9. syyskuuta 1861 | marraskuu 1862 | romutettu 1883-1884 |
| SMS Salamander | STT | helmikuu 1861 | 22. elokuuta 1861 | toukokuu 1862 | romutettu 1885-1886 |

Marraskuussa 1867 alukset aseistettiin kymmenellä seitsemän tuuman Armstrongin valmistamalla ML-tykillä ja kahdella pronssisella kahden tuuman MLR-tykillä.
Koiramäen talo

Koiramäen talo voi tarkoittaa seuraavia:
Koiramäen talo, kuvitteellinen paikka Mauri Kunnaksen lastenkirjoissa
Talonpoikaismuseo Yli-Kirra (myös "Koiramäen talo"), Kotiseutumuseo Punkalaitumella, Mauri Kunnaksen lastenkirjojen Koiramäen talon esikuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koiramäen talo”, voi hakea sivunnimihaulla, laajalla sivunnimihaulla tai tekstihaulla.
Dorylaios (Mithridates V)

| Dorylaios> Δορύλαιος.Henkilötiedot |
| --- | --- |
Syntynyt: 100-luku eaa. Pontos
Kuollut: 100-luku/1. vuosisata eaa. Kreeta
Ammatti:  sotilas
Puoliso:  Sterope
Lapset:  Lagetas Stratarkhas
Dorylaios (m.kreik. Δορύλαιος, lat. Dorylaeus; 100-luku eaa.) oli antiikin kreikkalainen sotilas, joka oli Mithridates V:n sotapäällikkö (τακτικός, taktikos) ja ystävä.
Dorylaios kuului merkittävään pontoslaiseen kreikkalaissukuun, jolla oli yhteyksiä Pontoksen kuninkaisiin. Mithridates V murhattiin Sinopessa samaan aikaan kun Dorylaios oli Kreetalla etsimässä palkkasotilaita. Murhan vuoksi Dorylaios jätti kotiinpaluun ja siirtyi Knossokseen, jossa hänet palkattiin johtamaan sotaa Gortyniä vastaan, ja hän saattoi sodan nopeasti ja menestyksekkäästi päätökseen. Tämä toi hänelle mainetta.
Dorylaioksella oli makedonialainen vaimo nimeltä Sterope ja kaksi poikaa, Lagetas ja Stratarkhas. Lagetaalla oli tytär, joka oli maantieteilijänä tunnetun Strabonin äidinäiti. Näin Dorylaios oli Strabonin äidinäidin isänisä. Dorylaioksella oli veli nimeltä Filetairos, joka jäi Pontokseen. Filetairoksella oli poika, jonka nimi oli myös Dorylaios, ja joka toimi Mithridates VI:n sotapäällikkönä roomalaisia vastaan.
Dorylaios kuoli Kreetalla. Mithridates VI:n toiveesta hänen poikansa Lagetas ja Stratarkhas siirtyivät sisarineen takaisin Pontokseen.
Kellokatkero

| Kellokatkero |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Katkerokasvit Gentianaceae
Suku::  Kielikatkerot Gentiana
Laji::  pneumonanthe
Kaksiosainen nimi
 Gentiana pneumonanthe  L. 
Katso myös
   Kellokatkero Wikispeciesissä   Kellokatkero Commonsissa 
Infobox OKNimi-testi OK: 
Kellokatkero (Gentiana pneumonanthe) on matalakasvuinen tummansinikukkainen kielikatkeroiden (Gentiana) sukuun kuuluva ruohokasvi. Sen vanha suomenkielinen nimi on keuhkokatkero.
Ulkonäkö ja koko

Kellokatkero on monivuotinen ja kasvaa 10–30 senttimetriä korkeaksi. Sen lehdet ovat 1,5–4 cm pitkät, muodoltaan tasasoukat ja laidoilta alaskiertyneet. Kukkia on varren latvassa yhdestä muutamaan. Kellokatkeron kukan verhiön kärkiliuskat ovat pitkät ja suipot. Tummansininen teriö on 2,5–4 cm pitkä. Kukat muistuttavat hieman toisen katkerolajin tunturikatkeron (Gentiana nivalis) kukkia.
Kellokatkero Suomessa

Suomessa kellokatkero ei kasva luonnonvaraisena lukuun ottamatta joitain yli sata vuotta vanhoja satunnaishavaintoja. Aiemmin se on kuitenkin kuulunut Suomen luonnonkasvistoon, sillä sitä esiintyy Laatokan Karjalassa ja Karjalankannaksella.
Aiheesta muualla

Kasviatlas: Kellokatkero (Gentiana pneumonanthe) Suomessa.
Suomen Lajitietokeskus: Kellokatkero – Gentiana pneumonanthe
Fair Warning

| Fair Warning Van Halen |
| --- | --- | --- |

Studioalbumin tiedot
 Äänitetty : 1981
 Julkaistu: 29. heinäkuuta 1981
 Tuottaja(t): Ted Templeman
 Tyylilaji: Hard rock Rock Heavy metal
 Kesto: 30.58
 Levy-yhtiö: Warner Bros. Records
Van Halenin muut julkaisut
| Women and Children First (1980) | Fair Warning (1981) | Diver Down (1982) |
Singlet albumilta Fair Warning
 ”So This Is Love?” Julkaistu: kesäkuu 1981  ”Unchained” Julkaistu: heinäkuu 1981
Fair Warning on hard rock -yhtye Van Halenin vuonna 1981 julkaistu neljäs albumi. Sen musiikki on tyyliltään Van Halenin muihin levyihin verrattuna raskassointista, ja sen takia ei ehkä menestynyt hyvin, vaan on Van Halenin toiseksi vähiten myynyt albumi. Albumilla ei ollut yhtään suurhittiä, mutta "Mean Street" ja "Unchained" ovat albumin tunnetuimpia kappaleita. Albumi on myynyt 2-kertaista platinaa eli yli 2 miljoonaa kappaletta Yhdysvalloissa. [lähde? ]
Kappaleet

Mean Street – 5.00
Dirty Movies – 4.08
Sinner's Swing! – 3.09
Hear About It Later – 4.35
Unchained – 3.29
Push Comes To Shove – 3.49
So This Is Love? – 3.06
Sunday Afternoon In The Park – 1.59
One Foot Out The Door – 1.58
Albumi

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1981 | Pop Albums | 5 |
Singlet

Billboard (Pohjois-Amerikka)
| Vuosi | Single | Lista | Sijoitus |
| --- | --- | --- | --- |
| 1981 | "So This Is Love?" | Mainstream Rock | 15 |
| 1981 | "Mean Street" | Mainstream Rock | 12 |
| 1981 | "Push Comes to Shove" | Mainstream Rock | 29 |
| 1981 | "Unchained" | Mainstream Rock | 13 |
Kokoonpano

David Lee Roth - laulu
Eddie Van Halen - kitara
Michael Anthony - basso
Alex Van Halen - rummut
Färsaarten jalkapallomaajoukkue

Joukkue vuoden 2014 MM-karsintaottelussa Itävaltaa vastaan.
Valmentaja Lars Olsen
Färsaarten jalkapallomaajoukkue (fääriksi Føroyska fótbóltsmanslandsliðið) edustaa Tanskalle kuuluvaa itsehallintoaluetta Färsaaria kansainvälisissä jalkapallon maajoukkuekilpailuissa. Se on Yhdistyneen kuningaskunnan neljän osan (Englanti, Skotlanti, Wales ja Pohjois-Irlanti) sekä Gibraltarin ohella ainoa UEFAn jäsenenä ja Yhdistyneen kuningaskunnan osien kanssa ainoa FIFAn jäsenenä oleva maajoukkue Euroopassa, jonka edustama alue ei ole itsenäinen valtio.
Färsaaret ei ole koskaan selviytynyt arvokisojen lopputurnaukseen. Vaikka joukkue on ollut olemassa vuodesta 1930 lähtien, eivät FIFA eikä Färsaarten jalkapalloliitto laske kuin vuodesta 1988 lähtien pelatut ottelut virallisiksi. Island Gamesin jalkapalloturnauksen Färsaaret on voittanut 1989 ja 1991.
Vaikka Färsaaret onkin eräs Euroopan huonoimmin menestyneistä maajoukkueista, on se toisinaan kyennyt kiusaamaan isompiaan. Ensimmäisessä kansainvälisessä arvoturnauksen karsintaottelussaan 12. syyskuuta 1990 se voitti kotiottelussaan, joka pelattiin Ruotsin Landskronassa, Itävallan maalein 1–0. Sekä 2000 että 2004 EM-kisojen karsinnoissa se pelasi kotonaan tasapelin Skotlantia vastaan. Vuoden 2012 EM-karsinnoissa Färsaaret kukisti Viron lukemin 2-0. Ranskan EM-kisojen 2016 karsinnassa joukkue ylsi sekä vieras- että kotivoittoon Kreikasta. Kreikka-voitoilla saavuttamillaan kuudella pisteella se sivusi kaikkien aikojen parasta pistemääräänsä EM-karsinnoissa, jonka oli aiemmin saavuttanut EM-karsinnoissa 1996.
Toistaiseksi parhaan arvokisakarsintansa Färsaaret pelasi karsittaessa MM-kilpailuihin 2002. Se saavutti seitsemän pistettä kukistettuaan Luxemburgin kahdesti sekä pelattuaan tasapelin kisoihin selviytynyttä Sloveniaa vastaan.
FIFA:n 100-vuotisjuhlapostimerkki. Kuvassa ottelu Färsaaret-Saksa Tórshavnissa 11. kesäkuuta 2003.
Arvokilpailut > Maailmanmestaruuskilpailut

1930–1990 – Ei osallistunut
1994–2022 – Karsiutui
Arvokilpailut > Euroopan-mestaruuskilpailut

1960–1988 – Ei osallistunut
1992–2020 – Karsiutui
Valmentajat

Páll Guðlaugsson (1990—1993)
Allan Simonsen (1993—2001)
Henrik Larsen (2001—2005)
Jógvan Martin Olsen (2005—2009)
Brian Kerr (2009-2011)
Lars Olsen (2011-)
Pelaajia

Uni Arge
Fróði Benjaminsen
Claus Beck Jørgensen
Rógvi Jacobsen
Óli Johannesen
Julian Johnson
Todi Jónsson
Jens Martin Knudsen
Torkil Nielsen
Aiheesta muualla

Färsaarten jalkapalloliitto
Kannattajien sivu (Arkistoitu – Internet Archive)
Koiramäen joulukirkko

| Koiramäen joulukirkko |
| --- | --- |

Kirjailija:  Mauri Kunnas
Kuvittaja:  Mauri Kunnas
Kieli:  suomi
Kustantaja:  Otava
Julkaistu:  1997
Sivumäärä:  15
ISBN:  978-951-1-25598-7
Sarja: Koiramäki
Löydä lisää kirjojaKirjallisuuden teemasivulta
Koiramäen joulukirkko on vuonna 1997 ilmestynyt Mauri Kunnaksen lastenkirja, jonka tuotto lahjoitettiin Tyrvään Pyhän Olavin kirkon jälleenrakentamiseen.
Kunnaksen perhe tuli paikalle kirkon tulipalon jälkeen ja järkyttyi syvästi. He kokivat, että oli kuin vainolainen olisi riehunut kotikylässä. Seuraavalla viikolla Kunnas oli Otavassa neuvottelemassa toimitusjohtaja Leena Majander-Reenpään kanssa seuraavasta kirjastaan, jolloin kirkon kohtalo tuli puheeksi. Kunnas kysyi, voisiko yhtiö painaa vaikka hänen piirtämänsä joulukortin kirkon rakennusrahaston hyväksi. Toimitusjohtaja ehdotti, että ehdittäisiin tehdä jopa pieni kirjakin. Kunnas innostui ajatuksesta ja tuloksena oli tarina koiraperheen joulukirkkomatkasta.
Vuonna 2006 kirjasta ilmestyi uudistettu painos.
Kirby: Power Paintbrush

| Kirby: Power Paintbrush |
| --- | --- |

Kehittäjä:  HAL Laboratory
Julkaisija:  Nintendo
Jakelija:  Nintendo eShop
Ohjaaja:  Motomi Katayama
Tuottaja:  Hiroaki Suga Masayoshi Tanimura Kensuke Tanabe
Säveltäjä:  Jun Ishikawa Tadashi Ikegami
Pelisarja:  Kirby
Julkaistu:  Nintendo DS JP 24. maaliskuuta 2005 NA 13. kesäkuuta 2005 AUS 6. lokakuuta 2005 EU 25. marraskuuta 2005
Lajityyppi:  tasohyppely
Pelimuoto:  yksinpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Nintendo DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Kirby: Power Paintbrush on HAL Laboratoryn kehittämä ja Nintendon julkaisema tasohyppelypeli Nintendo DS -käsikonsolille ja se on myös Kirbyn ensimmäinen peli kyseiselle konsolille. Tämä peli tunnetaan Japanissa nimellä Touch! Kirby ja Pohjois-Amerikassa nimellä Kirby: Canvas Curse. Pelille julkaistiin jatko-osa Wii U:lle vuonna 2015 nimeltään Kirby and the Rainbow Paintbrush.